Båndmøll

Båndmøll (Autostichidae) er en gruppe av sommerfugler som hører til den artsrike gruppen Gelechioidea. De tre underfamiliene blir noen ganger regnet som egne familier, Autostichidae, Holcopogonidae og Symmocidae. Båndmøllenes larver lever stort sett på dødt organisk materiale, blant annet løvstrø og møkk.


== Utseende ==
Små (vingespenn gjern 10 – 20 mm), slanke møll, mer eller mindre grå- eller brunaktige. Hodet er ganske stort og bredt med litt utstående fasettøyne. Labialpalpene er krummet oppover og bakover langs hodets fremkant. Sugesnabelen er velutviklet, ved roten skjellkledt. Antennene er trådformede, varierende i lengde fra halvparten av til så lange som forvingene. Forvingene er avlange og smale, avrundede i spissen. Artene i slekten Oegoconia er mørkegrå med tre hvite tverrbånd på vingene, andre er gjerne mer eller mindre gråspraglete. Forvingene har lange hårfrynser langs ytterkanten og den ytre halvdelen av bakkanten. Bakvingene er ensfargede, avlange med hårfrynser som er omtrent så lange som vingene er brede. Beina er lange og slanke uten påfallende sporer.


== Levevis ==
De voksne møllene flyr om natten og kommer til lys. Larvene lever i ulike slags råtnende organisk materiale. Arten Holcopogon bulbucellus, som finnes i Sverige, har larver som lever i tørr hestemøkk, og en art på Galápagosøyene utvikler seg i møkk fra kamiguaner. Andre lever i vepsebol av mørk papirveps (Polistes spp.).


== Radiasjon på Galápagosøyene ==
Slekten Galagete har utviklet en rekke arter på Galápagosøyene, en såkalt adaptiv radiasjon. Adaptive radiasjoner på Galápagosøyene og andre øyer er velkjente, blant annet hos landskilpadder, Darwins finker og spottefugler, og spilte en rolle i Charles Darwins utvikling av evolusjonsteorien. Slekten Galagete, som ble beskrevet av Landry så sent som i 2002, er det eneste kjente eksempelet mellom sommerfugler på Galápagosøyene.


== Systematisk inndeling / norske arter ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Gelechioidea
Familien båndmøll, Autostichidae
Underfamilien Autostichinae
Slekten Autosticta – 52 arter
Slekten Deroxena Meyrick, 1913 – 4 arter
Underfamilien Holcopogoninae (ev. egen familie)
Slekten Arragonia – 4 arter
Slekten Charadraula – 5 arter
Slekten Gigantoletria – 4 arter
Gobiletria kaszabi Gozmany, 1964
Heringita heringi Agenjo, 1953
Hesperesta hartigi Turati, 1934
Slekten Holcopogon Staudinger, 1879 – 11 arter
Holcopogon bulbucellus (Staudinger, 1859) – finnes i Sverige, larver i hestelort
Slekten Ilionarsis – 5 arter
Turatia morettii (Turati, 1926)
Underfamilien Symmocinae (ev. egen familie) – ca. 300 arter fordelt på ca. 50 slekter, bl.a.:
Stammen Oegoconiini
Slekten Apatema – 9 arter
Slekten Oegoconia Stainton, 1854 – 16 arter, bl.a.:
Oegoconia deauratella (Herrich-Schäffer, 1854) – Øst- og Sørlandet, eneste art funnet i Norge
Stammen Symmocini
Slekten Amselina – 2 arter
Slekten Apiletria – 9 arter
Slekten Aprominta – 20 arter
Slekten Catasphalma – bare én art
Slekten Chersogenes – 10 arter
Slekten Donaspastus – to arter
Slekten Dysspastus – 17 arter
Slekten Galagete Landry, 2002 – 13 arter, Galápagos
Slekten Kertomesis – 13 arter
Slekten Mylothra – 14 arter
Slekten Nomialyra – bare én art
Slekten Nukusa – to arter
Slekten Orpecovalva – seks arter
Slekten Pantacordis – fem arter
Slekten Stibaromacha – fem arter
Slekten Symmoca – 80 arter
Slekten Symmocoides – fire arter
Slekten Taygete Chambers, 1873 – 29 arter
Slekten Telephirca – to arter


== Kilder ==
Nettsiden Svenska Fjärilar, med bildegalleri: [1]
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås. ISBN 82-995095-1-3
Nettsiden Norges sommerfugler: [2]
Catalogue of Life, sjekkliste over beskrevne levende organismer. [3]
Fauna Europaea, sjekkliste over europeiske dyr. [4]
Landry, B. (2006) Images de microlépidoptères des Iles Galápagos. Galagete-radiasjon på Galápagos: [5]


== Eksterne lenker ==
(en) Båndmøll hos Fauna Europaea 
(en) Båndmøll hos NCBI 
(en) Kategori:Autostichinae – bilder, video eller lyd på Wikimedia Commons 
Autostichinae – detaljert informasjon på Wikispecies